חוק שיפוט בתי דין רבניים (נישואין וגירושין) (תיקון מס' 4 והוראת שעה), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2729, עמ' 722, 2018-07-01T00:00:00+03:00
התיקון התקבל בי"ב בתמוז התשע"ח (25 ליוני 2018) וקבע כי יש להסמיך את בית הדין הרבני, בהוראת שעה לשלוש שנים שבצדה חובת דיווח לכנסת, לדון בתביעה של אשה יהודיה המבקשת לקבל גט מאישה היהודי, אף אם אין להם זיקה לישראל, ובלבד שהם התחתנו על פי דין תורה ומתקיים אחד מאלה: (1) אין בית דין שיכול לדון בגט במקום מושבם; (2) בן הזוג לא התייצב לדיון בבית הדין מחוץ לישראל במשך ארבעה חודשים; (3) בית דין מחוץ לישראל קבע שעל האיש לתת גט לאשתו אך למרות מאמץ סביר לא ניתן לאכוף את הגט. כמו כן, התיקון משנה גם את חוק בתי דין רבניים (קיום פסקי דין של גירושין), התשנ"ה–1995, המכונה "חוק הסנקציות", וקובע כי כאשר הנתבע הוא תושב חוץ יקבעו מועדים מקוצרים בכל הנוגע למתן גט ולהטלת סנקציות לשם אכיפת גט.